Kokkerudåser’n

 NOVEMBER 2022

­­­­­­­­­­­­­­­­­­­­­­­­­­­­­­­­­­­­­

Uken fra 31. oktober-6. november var nasjonal «EGENBEREDSKAPSUKE.» Har du alt du trenger slik at du/dere kan klare dere i 3 døgn dersom det skulle oppstå en krise? Gå inn på [www.baerum.kommune.no](http://www.baerum.kommune.no) eller [www.sikkerhverdag.no](http://www.sikkerhverdag.no) for mer informasjon.

KASTER DU PLASTEMBALLASJE I RESTAVFALLET? Renovasjonsetaten mener vi kan bli mye bedre på å kaste plast der den skal kastes, i konteineren for plastavfall. Plastemballasjen rengjøres før den kastes i konteineren.

Når det gjelder konteinere generelt, minner vi om at avfall som settes utenfor disse ikke blir tatt med når renovatøren tømmer.

Konteinerne er kun for daglig avfall, ikke avfall etter inn- og utflytting eller oppussing.

NYE RUTINER NÅR DET GJELDER KOMMUNIKASJON MELLOM VAKTMESTER – STYRET OG BEBOERE.

Henvendelser til vaktmester skal sendes på mail (vaktmester@kokkerudasen.no) med styret (styret@kokkerudasen.no) på kopi. Ved at du kopierer styret, er det mulig for oss å kunne følge opp en sak dersom vaktmester blir forhindret.

Du kan kontakt vaktmester på telefon mellom kl 0800-0900/mandag-fredag hvis du ikke er på mail eller av andre grunner ønsker å snakke med ham.

Vaktmesters arbeidstid er mandag-fredag kl 0730-1500.

Hvis det er noen som tenker at de vil låne fellesrommet til et arrangement før jul, er tiden inne for å kontakte vaktmester for å reservere tid. Det er allerede datoer som er reserverte.

Vi ber beboere sette sykler og leker ned i fellesrom i kjeller.

«Avpass farten etter forholdene». Altfor mange kjører altfor fort i Kokkerudåsen og på området ellers. Som en beboer sa; Det kan virke som om det er en fartsetappe på «sletta» ved de brune garasjene. Hen kom fra parkeringsplassen sin ved fyrhuset/vaktmesters kontor. Da hen skulle kjøre ut på Kokkerudåsen kom det en bil «i hundre» ovenfra. Det gikk bra denne gangen…..

Vi minner nok en gang om viktigheten av å ha lav hastighet på eiendommen. Mørket, regn og mennesker som ferdes uten refleks er farlig i kombinasjon med høy fart.

HUSK REFLEKS!

I nær fremtid skal det utføres utvendige arbeider i nr 14 og 16. Stillas vil bli montert og det aktuelle området sperret av. Ingen beboere må ferdes innenfor sperringene.

I løpet av november vil det bli foretatt en gjennomgang av alle fellesareal med tanke på brannsikkerhet og fremkommelighet. Vi ber alle fjerne ting som ikke skal lagres der. Møbler og store gjenstander må beboer selv frakte til Isi Avfallsanlegg, se [www.baerum.kommune.no](http://www.baerum.kommune.no) for nærmere informasjon.

Er du i tvil om hva som kan lagres i fellesareal, kontakt vaktmester på mail.

Fortsatt god november!